
Comisia pentru buget, finanţe şi bănci

Bucureşti,      15.05.2002         

Nr. 22/264

Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind stabilirea dobânzii de referinţă de către Banca Naţională a României, cu care comisia noastră a fost sesizată în fond cu adresa Biroului Permanent nr. 235 din 9 mai 2002.

PREŞEDINTE,

Prof. dr. Florin Georgescu

Comisia pentru buget, finanţe şi bănci

Bucureşti,      15.05.2002

Nr. 264

RAPORT

asupra proiectului de Lege  privind stabilirea dobânzii de referinţă de către Banca Naţională a României

Cu adresa nr. 235 din 9 mai 2002, Biroul Permanent, conform art.89 şi 107 din Regulamentul Camerei Deputaţilor, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege privind stabilirea dobânzii de referinţă de către Banca Naţională a României.

La întocmirea proiectului de Lege s-a avut în vedere avizul Consiliului Legislativ.

La lucrările comisiei au participat  24 de deputaţi, din totalul de 25 membri ai comisiei.

In urma examinării proiectului de Lege privind stabilirea dobânzii de referinţă de către Banca Naţională a României, în şedinţa din 15 mai 2002, comisia a hotărât, cu unanimitate de voturi, ca proiectul de lege să fie supus spre dezbatere şi adoptare Plenului Camerei Deputaţilor, în forma adoptată de Senat.

La lucrările comisiei au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii ministerelor de resort, doamna Nistor Valeria – consilier juridic şi domnul Doica Cătălin – director general adjunct din Ministerul Finanţelor Publice, care au susţinut forma rezultată din prezentul raport.

Proiectul de Lege a fost adoptat de Senat în şedinţa din data de 25 aprilie 2002.

Prezentul proiect de Lege face parte din categoria legilor ordinare.

PREŞEDINTE,

Prof. dr. Florin Georgescu
SECRETAR,

Dr. Daniel Ionescu



Consilieri parlamentari:

Onete Alexandru

Bărdiţă Mariana

